Diari Oficial de la Generalitat Valenciana


Sumari del DOGV 9265, del 27-01-2022 (2022/434)

RESOLUCIÓ de 17 de gener de 2022, de la Direcció General d'Agricultura, Ramaderia i Pesca, per la qual s'estableixen les dates d'examen per a acreditar la competència del personal en matèria de benestar animal, que realitza el sacrifici o matança i operacions connexes, així com el transport d'animals vius, per a l'any 2022.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9265

Data del DOGV
:   27-01-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/434


Data del document
:   17-01-2022

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Resolució

Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica
    * examen

RESOLUCIÓ de 17 de gener de 2022, de la Direcció General d'Agricultura, Ramaderia i Pesca, per la qual s'estableixen les dates d'examen per a acreditar la competència del personal en matèria de benestar animal, que realitza el sacrifici o matança i operacions connexes, així com el transport d'animals vius, per a l'any 2022. [2022/434]  
  
El marc normatiu, tant europeu com nacional, incorpora l'exigència del compliment de garanties relatives a les condicions higièniques, sanitàries i de benestar animal en totes les fases de producció animal, des de les condicions de maneig en instal·lacions i explotacions ramaderes, fins al transport, el sacrifici o la matança.  
Aquesta exigència és fonamental per a garantir les cures necessàries i evitar sofriments innecessaris als animals, en coherència amb la sensibilitat de la societat en aquest aspecte. El respecte i la defensa del benestar dels animals, que no es limita únicament als animals de companyia sinó que s'estén també als animals de producció, exigeix una adequada formació per part del personal en matèria de benestar animal.  
  
Els certificats de competència acrediten que el personal que ha rebut la formació teòrica i pràctica en el lloc de treball, amb la col·laboració de la Direcció General de Salut Pública, té la formació necessària per a dur a terme el seu treball amb les garanties suficients en matèria de benestar animal, per a això s'estima per part de la Direcció General d'Agricultura, Ramaderia i Pesca que les proves teòriques que han de superar han de complir els principis d'igualtat, publicitat, objectivitat i imparcialitat, sota la supervisió del servei amb funcions en matèria de benestar animal, per la qual cosa es convoca anualment exàmens en matèria de benestar en la matança, sacrifici i transport per a l'alumnat de les entitats homologades.  
El Reial decret 37/2014, de 24 de gener, regula els aspectes relatius a la protecció dels animals en el moment de la matança i estableix, en l'article tercer, que la matança i les operacions connexes hauran de realitzar-les únicament personal amb el nivell de competència adequat per a aquesta finalitat, sense causar als animals dolor, angoixa o sofriment evitable. D'acord amb el Reglament (CE) 1099/2009 aquesta competència s'acredita mitjançant el corresponent certificat emés per l'autoritat competent.  
D'altra banda, el Reglament (CE) núm. 1/2005 del Consell, de 22 de desembre de 2004, relatiu a la protecció dels animals durant el transport i les operacions connexes, estableix que únicament podran ser personal de conducció i/o cura d'animals en un vehicle de carretera destinat al transport d'èquids domèstics, d'animals domèstics de les espècies bovina, ovina, caprina i porcina o d'ocells de corral, les persones que hagen obtingut un certificat de competència.  
El Decret 205/2021, de 17 de desembre, del Consell, d'establiment dels requisits dels cursos de formació en benestar animal a la Comunitat Valenciana, disposa en l'article 11 el procediment per a l'avaluació de l'acreditació de la competència.  
La Direcció General d'Agricultura, Ramaderia i Pesca, d'acord amb el que s'estableix en el Decret 105/2019, de 5 de juliol, del Consell, pel qual s'estableix l'estructura orgànica bàsica de la Presidència i de les conselleries de la Generalitat, i el Decret 176/2020, de 30 d'octubre, del Consell, d'aprovació del Reglament orgànic i funcional de la Conselleria d'Agricultura, Desenvolupament Rural, Emergència Climàtica i Transició Ecològica, és autoritat competent en matèria de benestar animal i per tot l'anterior aquesta direcció general resol:  
  
Primer  
Convocar, per a l'any 2022, els exàmens per a acreditar els coneixements necessaris per a poder expedir la certificació de la competència en la protecció dels animals en el moment de la matança i operacions connexes, així com en matèria de transport, al personal que hagen realitzat amb aprofitament els cursos de formació corresponents, en les dates i llocs indicats a continuació:  
1. Alacant:  
Lloc: Centre de Recuperació de Fauna Silvestre de Santa Faç  
Adreça: carretera Alacant-València km 86,4. Prolongació C/ Alberola, s/n. 03892, Santa Faç (Alacant)  
Dates: 1 de març, 9 de juny i 6 d'octubre de 2022  
Horari de 10.00 a 14.00 hores  
2. Castelló:  
Lloc: Centre de Qualitat Avícola i Alimentació Animal de la Comunitat Valenciana (CECAV)  
Adreça: c/ Nules, núm. 16. 12867, les Alqueries (Castelló)  
  
Local: sala d'actes  
Data: 9 de juny i 2 de novembre de 2022  
Horari de 10.00 a 14.00 hores  
3. València:  
Lloc: Complex Administratiu 9 d'Octubre.  
Adreça: carrer de la Democràcia, 77. 46611 València  
Local: sala d'actes (edifici B)  
Dates: 22 de febrer, 28 d'abril i 30 de novembre de 2022  
Horari de 10.00 a 14.00 hores  
S'establirà dos torns de realització d'exàmens, de 10.00 a 11.30 i de 12.00 a 14.00 hores en funció del nombre de sol·licituds rebudes i el tipus de curs d'acreditació per a la competència que s'examinen i seran comunicats a les entitats formadores per a la seua notificació als interessats amb l'antelació suficient.  
  
Segon  
Únicament podran presentar-se als exàmens les persones que hagen cursat i superat amb èxit les avaluacions corresponents dels cursos de formació de benestar animal per a personal d'escorxador i de transport d'animals vius previstos en els apartats 2 i 3 de l'article 10 del Decret 205/2021, de 17 de desembre, del Consell, d'establiment dels requisits dels cursos de formació en benestar animal a la Comunitat Valenciana.  
  
La superació de l'examen en el cas dels cursos de benestar en el sacrifici o matança i operacions connexes no donarà lloc directament a l'acreditació si no concorre la certificació favorable de les pràctiques tutoritzades en el lloc de treball de l'escorxador, segons el que es disposa en el punt 4 de l'article 11 del Decret 205/2021, de 17 de desembre, del Consell, d'establiment dels requisits dels cursos de formació en benestar animal a la Comunitat Valenciana.  
  
Tercer  
Amb almenys 15 dies d'antelació a la realització dels exàmens, els promotors dels cursos homologats i d'acord amb el que indica l'article 9 del Decret 205/2021, de 17 de desembre, del Consell, d'establiment dels requisits dels cursos de formació en benestar animal a la Comunitat Valenciana, hauran de comunicar a aquesta Direcció General la llista de les persones que es presenten a cada examen que hagen superat amb èxit els cursos homologats.  
Aquesta comunicació inclourà, almenys, les següents dades:  
1. Nom com apareix en el DNI/NIE.  
2. Número de DNI/NIE.  
3. Adreça completa.  
4. Edició del curs de formació que ha superat amb el codi del curs homologat.  
5. Empresa en la qual treballa.  
6. Espècies i operacions que requereixen acreditar formació en benestar animal (transport o maneig, subjecció, atordiment, avaluació de l'atordiment, suspensió, sagnat i sacrifici ritual sense atordiment).  
  
Quart  
El personal aspirant haurà de presentar-se el dia de realització de l'examen amb el DNI en vigor o, en defecte d'això, qualsevol altre document que acredite la seua identitat, així com amb un bolígraf o similar indeleble. Així mateix, haurà de complir les normes sanitàries que en el seu moment siguen preceptives per a l'accés a les proves.  
  
Cinqué  
La present resolució entrarà en vigor l'endemà de la publicació en el Diari Oficial de la Generalitat Valenciana.  
  
Contra la present resolució, que no posa fi a la via administrativa, podrà interposar-se recurs d'alçada davant l'òrgan superior jeràrquic que la va dictar, en el termini d'un mes a partir de l'endemà de la publicació d'aquesta resolució en el Diari Oficial de la Generalitat Valenciana, de conformitat amb els articles 112, 121 i 122 de la Llei 39/2015, d'1 d'octubre, del procediment administratiu comú de les administracions públiques.  
  
València, 17 de gener de 2022.- El director general d'Agricultura, Ramaderia i Pesca: Antonio Quintana Martínez.